Asmi ilul umedyaz, Iqbayliyen mazal-iten la ttḥulfun d ilelliyen; ignan ifransisen ṭṭfen akk Lezzayer ugafa, tamurt n leqbayel tezgel-asen maca zzin-as-d si yal tama. Deg useggas n 1857 irumiyen i yellan ɣef iqerray-nsen Randon bdan asewzel n Ǧerǧer. Di tallit-agi Icerɛiwen llan di tiɣilt n At Yiraten, mbeɛd tirẓi, Randon yekkes ayla n yimezdaɣ, ihud-itt akk i wakken ad yebnu deg umkan-is uẓwir anda i seg yezmer ad iɛas akk tamurt: Fort-Napolon, mbeɛd Fort-National, tura yuɣal yisem-is